Калі мужчына і жанчына маюць дзяржаўную рэгістрацыю свайго сужэнскага саюзу, але жывуць без вянчання і не збіраюцца ўпарадкаваць такую сітуацыю, гэта азначае, што яны не маюць намеру выправіцца, таму святар не мае кампетэнцыі, каб адпусціць ім грахі. Падобна і ў выпадку пастаяннага канкубінату, г.зн. тады, калі двое людзей жывуць разам, як напісана вышэй, пад адным дахам і з агульным бюджэтам. Апісаная сітуацыя яўна ўказвае на тое, што яны на працягу пэўнага часу падтрымліваюць сваю сувязь, парушаючы шостую запаведзь. Умовай адпушчэння грахоў можа быць толькі разрыў такога знаёмства ці заключэнне сакрамантальнага сужэнскага саюзу.